
	MUNICIPIUL LUGOJ
     DIRECŢIA DE ASISTENŢĂ SOCIALĂ COMUNITARĂ
COMPARTIMENT RESURSE UMANE SALARIZARE
PIAŢA VICTORIEI, NR. 4, județul Timiș
COD FISCAL 16817664, tel. 0256 351441
        resurse_umane@dasclugoj.ro

Nr.12860 / 14.07.2026_



A N U N Ţ

[bookmark: _Hlk86744037]           Direcţia de Asistenţă Socială Comunitară, din subordinea Consiliului Local al Municipiului Lugoj, cu sediul in Lugoj, P-ta Victoriei, nr.4, organizează concurs în perioada 17.08.2026 – 19.08.2026, la sediul instituţiei pentru ocuparea pe perioadă nedeterminată a unui post contractual de execuție vacant de Asistent medical în cadrul Serviciului social ”Îngrijirea persoanelor vârstnice la domiciliu”, aflat în structura Serviciului de Asistență Socială Specializată;

      CONDIŢII GENERALE DE PARTICIPARE:
Condiţii generale de participare la concurs:
a)are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;
b)cunoaşte limba română, scris şi vorbit;
c)are vârsta minimă reglementată de prevederile legale;
d)are capacitate deplină de exerciţiu;
e)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
f)îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;
g)nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

CONDIŢII SPECIFICE DE PARTICIPARE:
      Asistent medical 
· Studii postliceale specializarea Asistent medical generalist, absolvite cu diplomă;
· Certificat membru OAMGMAMR vizat anual;
· Vechime în specialitatea studiilor : 8 luni.

PROBELE STABILITE PENTRU CONCURS:
-Probă scrisă 
-Interviu.
CALENDARUL DE DESFĂŞURARE A CONCURSULUI: 
Dosarele se vor depune la sediul Direcţiei de Asistenţă Socială Comunitară, cam.9 - Compartimentul Resurse Umane Salarizare, până în data de 07.08.2026, ora 14.00.
Selecția dosarelor : 10.08.2026 - 11.08.2026.
Afisarea rezultatului selecției: 12.08.2026, ora 14.00
Proba scrisă: 17.08.2026 ora 10.00
Interviul: 19.08.2026 orele 10.00.
    Toate probele se vor susține la sediul  Direcției de Asistență Socială Comunitară, Piața Victoriei nr.4.

 DOSARUL DE CONCURS VA CONŢINE URMĂTOARELE DOCUMENTE:
- Formular de înscriere la concurs (de la Direcţia de asistenţă socială comunitară, camera 9)
- Copie act identitate sau orice alt document care atestă identitatea, potrivit legii, după caz;
- Copia certificatului de căsătorie sau a altui document prin care s-a realizat schimbarea de nume, după caz;
- Copiile documentelor care atestă nivelul studiilor și alte acte care atestă efectuarea unor cursuri/specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
- Copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă, în meserie și/sau în specialitatea studiilor solicitate pentru ocuparea postului, în copie;
- Adeverinţă medicală care să ateste starea de sănătate corespunzătoare eliberată cu cel mult 6 luni 
anterior derulării concursului de către medicul de familie sau de către unităţile sanitare abilitate; 
- Cazier judiciar sau, după caz, extrasul de pe cazierul judiciar;
- Certificat de integritate comportamentală din care să reiasă că nu s-au comis infracțiuni cf. art.1 alin. (2) din Legea nr. 118/2019;
- Curriculum vitae, model comun european;
- Dosar plic.
         Copiile actelor vor fi însoţite de documentele originale în vederea verificării conformităţii copiilor     
         cu acestea.

BIBLIOGRAFIA STABILITĂ PENTRU CONCURS :

	1. Medicina internă pentru cadre medii – Corneliu Borundel, editura ALL-2009 - Noțiuni de geriatrie;
  2. Ordinul nr. 1226/2012 pentru aprobarea Normelor tehnice privind gestionarea deșeurilor rezultate din activități medicale și Metodologiei de culegere a datelor pentru baza națională de date privind deșeurile rezultate din activități medicale – Anexa 1, cap. II, art. 7;
  3. Codul de etică și deontologie al asistentului medical generalist, al moașei și al asistentului medical din România – cap. I;
  4. Proceduri de practică pentru Asistenții medicali generaliști - https://www.oamr.ro/wp-content/uploads/2013/11;
  5. O.U.G. nr. 57/2019 – privind Codul Administrativ, cap. III, art. 368.
Notă: Toată legislaţia va fi studiată în formă actualizată.
Persoană de contact: Liliana Trif, Compartiment Resurse umane salarizare, tel. 0256/351441, interior 274.

